На основу члана 7. Одлуке о јавним паркиралиштима („Службени лист града Ужица“ број 11/19) и члана 80.Статута града Ужица („Службени лист града Ужица број 4/19“), Градско веће на седници одржаној 11.7.2022.године, доноси

**ОДЛУКУ**

**О ОДРЕЂИВАЊУ ПОСЕБНИХ ЈАВНИХ ПАРКИРАЛИШТА**

Члан 1.

Овом Одлуком одређују се посебна паркиралишта за путничке аутомобиле, за чије коришћење се плаћа накнада и комунална такса, тако што се категоришу према зонама и дозвољеном времену паркирања.

Члан 2.

 На територији града Ужица, према положају, захтевима за паркирањем и карактеристикама паркирања, утврђују се две зоне.

Члан 3.

 Паркиралишта која припадају Зони I су :

* у улици Петра Ћеловића, од улице Омладинске до улице Дечанске,
* у улици Вуколе Дабића,
* у улици Дечанској,
* у улици Димитрија Туцовића, од улице Обилићеве до улице Николе Пашића,
* паркиралиште „ Мали парк“,
* паркиралиште испред хотела „ Палас“,
* у улици Петра Ћеловића, од улице Димитрија Туцовића до улице Краља Петра I,
* у улици Сланушка, од улице Обилићеве до улице Југ Богданове,
* у улици Краља Петра I, од улице Петра Ћеловића до улице Страхињића Бана,
* у улици Љубе Стојановића,
* у улици Петра Ћеловића, од улице Димитрија Туцовића до улице Наде Матић,
* у улици Омладинској на Мегдану,
* у улици Обилићевој, од улице Димитрија Туцовића до улице Дечанске,
* затворено паркиралиште у улици Омладинска, код Фонда ПИО,
* на Тргу Светог Саве,
* у улици Момчила Тешића,
* у улици Липа и
* затворено паркиралиште у Улици Николе Пашића, код Саобраћајне школе (привремено, до привођења локације намени).

Члан 4.

У Зони I паркирање је временски ограничено до 120 мин, без могућности продужења, осим у дане када се не врши наплата паркирања.

Члан 5.

 Паркиралишта која припадају зони II су :

* у улици Кнеза Лазара,
* у улици Лазара Мутапа,
* у улици Димитрија Туцовића, од улице Ужичка република до улице Вишеградске,
* у улици Доситејевој, од улице Димитрија Туцовића до Краља Петра I,
* затворено паркиралиште у улици Михајла Пупина, код аутобуске станице,
* у улици Михајла Пупина,
* затворено паркиралиште у улици Михајла Пупина, код железничке станице,
* у улици Омладинској код стадиона ФК „ Слобода“,
* у улици Косовској,
* у улици Малише Атанацковића,
* затворено паркиралиште у улици Међај,
* у улици Страхињића бана,
* затворено паркиралиште између улице Кнеза Лазара и реке Ђетиње,
* у улици Видовданској, од раскрснице са Косовском улицом, до раскрснице са улицом Марије Маге Магазиновић,
* на Међају, стари бувљак.

Члан 6.

 У зони II паркиралишта се користе без временског ограничења

Члан 7.

 Наплата паркирања на паркиралиштима из чланова 3. и 5. ове одлуке врши се радним данима од 7,00 до 20,00 сати и суботом од 7,00 до 14,00 сати.

 Наплата паркирања се не врши недељом и празницима.

Члан 8.

 Јавна гаража у Омладинској улици је посебно јавно паркиралиште, које функционише по режиму двадесет четири сата сваког дана у години.

Члан 9.

 Паркиралишта у зонираном подручју, поред одговарајућег саобраћајног знака, садрже и допунску таблу са обавештењем о режиму паркирања у тој зони.

Члан 10.

 Овом одлуком се ставља ван снаге Решење о одређивању општих јавних паркиралишта на територији општине Ужице ( „Службени лист општине Ужице „ 6 – 106) и Одлука о одређивању посебних јавних паркиралишта („Службени лист града Ужица број 12/09, 17/09, 17/12 и 22/15“).

Члан 11.

Ова одлука ступа на снагу осмог дана од објваљивања у „ Службеном листу града Ужица“.

О б р а з л о же њ е

Чланом 7. Одлуке о јавним паркиралиштима („Службени лист града Ужица број 11/19“) прописано је „ Посебном одлуком градског већа одређују се јавна паркиралишта по врстама, зонама, дозвољеном времену паркирања у тим зонама, начин наплате накнаде за коришћење посебних паркиралишта, као и друга питања у складу са одредбама ове Одлуке”.

Ступањем на снагу ове Одлуке ставља се ван снаге Решење о одређивању општих јавних паркиралишта на територији општине Ужице ( „Службени лист општине Ужице „ 6 – 106) и Одлука о одређивању посебних јавних паркиралишта („Службени лист града Ужица број 12/09, 17/09, 17/12 и 22/15“).

Имајући у виду наведено, Градско веће на седници одржаној 11.7.2022.године донело је Одлуку о одређивању посебних јавних паркиралишта.

 **ПРЕДСЕДНИЦА ГРАДСКОГ ВЕЋА**

 **Градоначелница**

 **Др Јелена Раковић Радивојевића**